Twenty One Pilots

Twenty One Pilots on Ameerika ansambel, mis tegutseb USA Ohio osariigis Columbuses. Ansambli asutas 2009. aastal laulusolist Tyler Joseph koos Nick Thomase ja Chris Salih’ga, kes mõlemad lahkusid bändist 2011. aastal. Pärast seda ühines Tyleriga trummar Josh Dun. Dueti tuntumad singlid on "Stressed Out", "Ride" ja "Heathens". Loo "Stressed Out" eest võideti ka Grammy auhind parima popmuusika dueti/ansambli esituse kategoorias. Esimesed kaks albumit, "Twenty One Pilots" (2009) ja "Regional at Best" (2011) anti välja omal käel, pärast seda sõlmiti 2012. aastal leping plaadifirmaga Fueled by Ramen. Plaadifirma kaudu ilmus 2013. aastal debüütalbum "Vessel". Duett saavutas kuulsuse albumiga "Blurryface" (2015), kus olid hitid "Stressed Out" ja "Ride". Singel "Heathens" oli lindistatud filmi "Suicide Squad" helireale. Selle singliga sai ansamblist esimene alternatiivmuusikat viljelev ansambel, kellel oli kaks singlit samal ajal USA singlite edetabeli esikümnes. Järgmine album "Trench" ilmus 5. oktoobril 2018. Kuues stuudioalbum "Scaled and Icy" avaldati 21. mail 2021. Joseph tutvus tulevase bändikaaslasega korvpalli mängides Columbuses Ohios. Thomas asus hiljem õppima kooli, kus Joseph õppis. Joseph alustas muusika tegemist siis, kui ta leidis kapist üles vana süntesaatori, mille ta ema oli talle kunagi jõuludeks kinkinud. 2007. aastal salvestas Tyler albumi "No Phun Intended" oma vanemate keldris. Oli ka laule, kus Thomas oli mänginud, ning tegi ka koostööd laulus "Trees", millest sai hiljem Twenty One Pilotsi tunnuslauluks. Chris Salih sai Tyleriga tuttavaks ühel peol, kus Salihil tekkis bändi loomise plaan. Tyler oli vaimustatud Salihi kodustuudiost, seega nõustus ta temaga koos musitseerida ja bändi tegema. Enne nende esimest esinemist kutsus Joseph Thomase bändi basskitarri mängima. 2009. aastal liikus grupp oma majja ning hakati keldris oma esimest albumit kirjutama ja salvestama. Nimi Twenty One Pilots tuli Tyler Josephi poolt, kes luges raamatut Arthur Millerilt "All my sons", kus ühel mehel oli valida, kas müüa vigased lennukiosad ja riskida kahekümne ühe piloodi surmaga või jääda häbisse ja mitte need osad ära müüa. Ta otsustas need müüa ning nii sai surma kakskümmend üks pilooti. Logo on Chris Salihi looming, ta lihtsalt üritas midagi teha ning see jäi sobivaks variandiks. Logo on uute albumite tulles palju muutunud, hetkel on logo värv kollane. Tyler Joseph – solist, klaver, süntesaator, ukulele, basskitarr, kitarrid Josh Dun – trummid, perkussioon, trompet Endised liikmed: Nick Thomas – kitarrid, basskitarr, klaver, süntesaator, tagalaulja Chris Salih – trummid, perkussioon Twenty One Pilots (2009) Regional at Best (2011) Vessel (2013) Blurryface (2015) Trench (2018) Clancy (2024) Regional at Best Tour (2011) Mostly November Tour (2012) Quiet Is Violent Tour (2014) Blurryface Tour (2015–2016) Emotional Roadshow World Tour (2016–2017) The Bandito Tour (2018–2019) Nylon Music tour (Neon Trees) koos Walk the Moon'iga (2012) Save Rock And Roll tour (Fall Out Boy) koos Panic! At The Disco'ga (2013) The Self Titled tour (Paramore) (2013–2014) Twenty One Pilots on võitnud 31 auhinda 95 nominatsioonist. "The Twenty One Pilots Podcast on Soundcloud". Vaadatud 04.12.2018. ""With debut album set for release, Columbus duo Twenty One Pilots poised to break out"". Originaali arhiivikoopia seisuga 4.12.2018. Vaadatud 04.12.2018. ""MessiahPulse Interview: Twenty One Pilots"". Vaadatud 04.12.2018. ""20 Facts on twenty one pilots' "Vessel"". Vaadatud 04.12.2018. ""Founding Twenty One Pilots member Chris Salih opens up about band"". altpress.com; Chris Salih interview. Vaadatud 04.12.2018.